Под Карлом V командовао је 1546. године царском војском у Шмалкалдском рату. Као поткраљ Италије водио је 1556-1557. године операције против Француске и папе. У то време издао је на италијанском језику једно од првих званичних упутстава о дужностима официра. Истицао се више чврстином, енергијом и организацијом него талентом, а изнад свега свирепошћу према противницима католицизма и шпанског апсолутизма. Филип II га је 1567. године послао у Низоземску са 8000 пешака и 2000 коњаника да угуши устанак, али је његов терор још више распламсао устанак па је 1573. године опозван. Освојио је Португалију (1580—1581), где је такође виновник крвавих покоља.